LidanRubinov/Halacha-QA huggingface dataset:
שאלה: צצפירות ביום השואה ויום הזיכרון: לגבי הצפירות: האם אין בזה צד של חוקות הגויים? ואם אין, אז מה תועיל הדקה (או השתיים בבוקר יום הזיכרון) שאתה בשקט ולא עושה כלום לנופלים או לנרצחי השואה? לא עדיף לומר תהלים או משניות מסכת מקוואות פרק ז, שיש בהם אותיות נשמה, במקום לא לעשות כלום? העמידה הסתמית הזאת מזכירה לי כמה פעמים שחזרנו אשתי ואני מההורים שלי, ואבא שלי הסיע אותנו, וברדיו נשמע שירים ושערים, ששם אמרו שהם עושים דקה דומיה לפני המשחק לזכרו של איזה שחקן, או פעם אחרת שהקדישו את המשחק לזכרו של מישהו אחר, שלא מעניין אותי שמו. זה עוזר לנשמה שלהם כמו כוסות רוח למת. האם אין בכוחה של הרבנות הראשית לתקן שבמקום צפירה (או לפחות בזמן הצפירה) ישמיעו ברדיו פרקי תהילים או משניות, ולאחר מכן תפילת אל מלא רחמים? ושבטקסים המללכתיים יאמרו את המשניות ופרק התהלים בזמן הצפירה או במקום? אפילו לנסות להשפיע שזה יעבור בכנסת! מה מועילה הדקה השקטה הזאת? אני בביהכ"ס שאני מעביר שיעורי תורה בין מנחה לערבית, ביום הזכרון (התחלתי לפני שנתיים בכך) אמרתי בקול משניות, כדי שנוכל לומר השכבה וקדיש אחרי הצפירה. היו שהתלוננו אחרי הצפירה, אבל הסברתי שאין טעם בלעמוד ולא לעשות כלום כי זה לא מועיל לנשמה, אבל עדיין לא מבינים. למה הרבנות הראשית לא עושה משהו בנידון? לומר ביחידות? נכון שזה מועיל, אבל תפילת רבים שווה יותר, ולדעתי זה עדיף בקול מאשר בלחש. למה לא פותרים את העניין הזה, שמקומם אותי כמו משחק כדורגל לזכרו של. הצגה בהבימה לזכרו של (כן גם זה נשמע במהלך אחת הנסיעות). איפה השכל וההגיון היהודי התורני? סליחה על האורך, זה פשוט נושא שקרוב לליבי, כי המשפחה של אשתי משפחה שכולה (דוד שלה, עוד לפני שהיא נולדה.)
תשובה: אין בצפירה צד של חוקות הגויים. יש כאן תופעה חברתית שמציינת הבעת כבוד. עמידה מציינת הבעת כבוד ברוב המערכות התרבותיות וגם אצלנו. לכן אנו צריכים לכבד את הורינו או את רבותינו בעמידה. מה עושים בצפירה? נזכרים ביקירנו שמתו  ממלמלים פרק תהילים  מקבלים על עצמנו תיקון עצמי  שמים לב לכך שיש שתי דקות תמימות שבהם אף אחד מישראל לא אומר לשון הרע (למעט אולי כמה אנשים במאה שערים שמרכלים על שכן כזה או אחר שכן עומד) כל אחד יכול לעשות כרצונו. האם עשית טוב שקראת משניות בקול רם בזמן הצפירה? אני חושב שעשית רע מאוד. אם הייתה קורה משניות בקול רם כל פעם שאתה מחכה בתור לבית המרקחת לאוטובוס, או בכל פעם שאתה עומד בתור לסופר וכל זה כדי לזכות בלימוד תורה את אלו שעומדים לידך, הייתי אולי מבין את מה שמוביל אותך בקריאת המשניות בזמן הצפירה. אולם כיוון שככל הנראה בזמנים הללו אתה לא מזכה אחרים אלא לומד לעצמך, היה עליך לעשות כך גם כאן. הבעת הכבוד נתפסת על ידי הציבור דרך עמידה דמומה בה כל אחד עם עצמו. ומעשיך היוו ביטוי לחוסר כבוד. סליחה על הנוקשות, אולם כיוון שבוודאי לא התכוונת להרע, או להביע חוסר כבוד ובכך לפגוע באלו הסובבים אותך, ניסיתי בסך הכל להציג את האופן בו יש להביט על הדברים. לענ"ד.
שאלה: ההכשרת כלים מקרמיקה: האם ניתן להכשיר קערה עשויה מקרמיקה חרסינה ששימשה לחלבי ונעשה בה שימוש למרק חם בשרי?
תשובה: לא. אלא אם כן השימוש בחלבי היה במאכלים בחום שאין היד סולדת בהם. שאז הכלי נחשב כבשרי.
שאלה: תתולעים בחסה: שמעתי שבחברות הטובות של ירקות העלים מצד האמת יש בעיה רק בעלים החיצוניים של החסה ואילו העלים הפנימיים לא צריכים השרייה במי סבון כי הזבובונים לא מגיעים אליהם, אשמח אם תוכלו לומר לי האם מידע זה נכון.
תשובה: המלצתנו תמיד היא לנהוג ע"פ ההוראות הכתובת ע"ג השקית
שאלה: טטוב שברופאים: לא פעם ראשונה שאני שומע את הפסוק או האימרה טוב שברופאים לגיהנום, לפי דעתי עדיף שאדם דתי יהיה רופא ולא אדם בלי יראת שמיים, האם באמת כל מי שעוסק ברפואה סופו שילך לגיהנום?
תשובה: ב"ה, עיין במפרשים שם, רש"י: "אינו יירא מן החולי, ומאכלו מאכל בריאים, ואינו משבר לבו למקום, ופעמים שהורג נפשות, ויש בידו לרפאות העני ואינו מרפא". תוס  ר"י הזקן: שממיתין החולה. יש מאמר נפלא על כך שמקבץ הרבה הסברים: דני ארגמן
שאלה: סספירת העומר: רציתי לשאול כמה שאלות לגבי ספירת העומר 1.האם מותר לילדים קטנים לראות תוכניות שבהם משמיעים שירים בשביל להרגיע אותם? 2.האם מותר ללכת להופעה ביום העצמאות? 3.האם מותר להופיע ביום העצמאות מתוך חוג תאטרון?
תשובה: וברכת ד  1. מותר. 2. כן. 3. כן. מועדים לשמחה לגאולה שלמה יהודה הלוי עמיחי מכון התורה והארץ כפר דרום אשקלון
שאלה: ששירים ביום הזכרון: הרב, האם מותר ללכת לערב שירה ביום הזיכרון (מצד איסור נגינה בספירת העומר)? אומנים ששרים בכיכר ספרא, בשילוב קטעי קישור של וידאו על החללים.
תשובה: שירים של יום הזיכרון אינם משמחים, אלא מעוררים געגוע. ולכן מותר (גם אם השירים יפים עד מאוד)
שאלה: ייחסים: לכבוד הרב, אני עומדת בפני דילמה קשה ביותר. יש לי זוג חברות קרובות מאוד שלמרבה הצער אינן שומרות תורה ומצוות ואף מקיימות חיים זוגיים שלא כדרך התורה והעולם ר"ל. לאחרונה הן החליטו "למסד" את הקשר ביניהן והזמינו אותי. למרבה ההקלה האירוע נופל במועד בלתי אפשרי מבחינתי ולכן הן הבינו שלא אוכל להגיע. עם זאת, עליי לתת להן מתנה (צ ק) ואיני יודעת מה לכתוב ב"ברכה", כיוון שאינני רוצה שישתמע בשום אופן שאני מקבלת את אורח חייהן או שזה ר באיזושהי צורה. שאלתי היא- מה בכ"ז אוכל לכתוב? אציין שאין אפשרות שלא לכתוב דבר ופשוט לתת צ ק. ב מראש,
תשובה: ב"ה, אני חושב שעצם נתינת השיק היא בעיה, אי אפשר לתת מתנה שיש בה חיזוק - גם אם לא מסכימים - למעשה כזה, דני ארגמן
שאלה: ווריקוצלה: ברצוני לשאול שאלה. אני נער בן 17 ויש לי וריקוצלה ואני אצטרך במוקדם או במאוחר ללכת לניתוח. רצוי שכמה שיותר מוקדם בגלל שכמה שאני יחכה כך יש יותר סיכוי שיבצר נזק. אני שמעתי שיש הרבה אנשים שסובלים מוריקוצלה והם לא צריכים את הניתוח בכלל. כי לא נוצר עוד נזק. אני מאוד מעדיף לקוות שאני לא צריך לעשות את הניתוח. ושאני יכול לוותר עליו.אבל בשביל להגיע למסקנה הזאת אני צריך לעבור בדיקת זרע.אני לא יודע מה כדי לי לעשות אני זקוק לעזרה רבה
תשובה: וברכת ד  נא לגשת למכון פוע"ה בירושלים, או מכון שלזינגר (לחפש באינטרט) שהם מתעסקים בשאלות אלו ויש להם ידי רפואי רב. מועדים לשמחה לגאולה שלמה יהודה הלוי עמיחי מכון התורה והארץ כפר דרום אשקלון
שאלה: ללמה ה  ברא דווקא אותי: הרב! יושבת לי שאלה כבר הרבה זמן אם יוכל הרב לעזור לי. מה מטרתי בעולם? להיות אדם טוב? לחיות חיים משמעותיים? ואם אגיד שמטרתי היא לעשות את רצון ה בשביל להגיע לגן עדן-שם מה? מה המטרה שלי בגן עדן? מה בגן עדן אעשה? ובכלל לימדו אותי תמיד שצריך להודות ל-ה על שברא את העולם הזה בשבילנו ועל כך שברא אותנו- למה? וכי ה פה שעליי להודות על כך? וכי טוב לנשמה אם לא הייתה יורדת לעולם. ובכלל למה ה ברא אותי? את הסביבה או העולם הזה? אם יוכל הרב לעזור לי אני אודה לו מאוד.
תשובה: לשואל היקר תשמע אחי, סחתן על הכנות והישירות במה שכתבת. נראה שהדברים לא מפריעים לך כחוסר ידע אינטלקטואלי אלא כמשהו מהותי בחיים. אז טוב ששיתפת, לפעמים רק השיתוף עם עוד אנשים כבר עוזר הרבה מבפנים. היו כמה שאלות שונות שהעלת. אני ינסה לענות לך בכיוון מסוים, שלדעתי נוגע לכולן. הפלאפון שלך מצלצל ממספר חסוי. " מדבר בני גנץ, הרמטכ"ל. אני צריך אותך למשימה שרק אתה תוכל לבצע אותה". מה? דווקא אני? מה אני יכול לעשות שאנשים אחרים, שאולי גם נראים יותר מוכשרים לא יכולים? "בטח, אני יעשה כמיטב יכולתי בשביל לעזור לך, כבוד הרמטכ"ל." הקב"ה רוצה שתיקח חלק במשימה הגדולה של עם ישראל בלהפוך את העולם שלנו לקום יותר טוב. יותר שמח. יותר מאושר. ויש חלק מסוים במשימה הגדולה שרק אתה יכול לעשות. ואם אתה לא תעשה אותה - העולם לא יגיע לתיקונו. ר  נחמן ניסח את זה כך - "צריך שכל אחד ידע וישקול כי מטבע בריאתו יחיד הוא בעולם, ולעולם איש אחר לא ידמה לו. לו היה אי מי דומה לו - אזי חפץ לא היה בקיומו שלו. אך אל נכון. כל אחד ואחד, משהו חדש הוא בעולם, וטוב אם יעשה את יחודו לשלמות, כי בהיעדר אותה השלמות, תתמהמה ביאת המשיח". כן כן, הקב"ה רוצה דווקא אותך. הוא מאמין בכוחות המיוחדים שיש בך. צריך להאמין בזה. להאמין בעצמנו. איך אני יודע אבל מה המטרה הייחודית שלי? עוד רגע אני אנסה לתת כיוון. אבל קודם כל אנחנו מוכרחים להאמין שהחיים שלנו לא סתמיים. לא סתם באנו לעולם, ולא סתם נולדנו דווקא בשנה שנולדנו ובמקום שנולדנו. אם היית נולד כגבר בעל גוון עור כהה בארצות הברית לפני מאה שנה - כנראה שהיה לך מסלול חיים מאוד מאוד מסוים. (עבד.) אז מה כן? קודם כל, כל אחד מישראל חייב בלימוד תורה וקיום מצוות. ספר תורה שחסרה בו אות אחת פסול. אם האות שלך, ההבנה הייחודית שלך בתורה, לא תבוא לידי ביטוי - ספר התורה של עם ישראל פסול. התורה לא שלמה בלעדיך. מעבר לזה, כל אחד צריך להתבונן פנימה, בעצמו, ולחשוב בצורה כנה : א, במה אני טוב. מה התכונות החזקות שלי. ב, מה מעניין אותי, מושך אותי. ג, איך זה מקדם את החברה שלנו קדימה, את עם ישראל קדימה. באופן כללי, תשובה בשלושת הנושאים הללו יכולה לקדם אותך בכיוון. דוגמה קטנה - אם הגובה שלך הוא מטר שישים, אז כנראה שהיעוד שלך בחיים הוא לא להיות שחקן כדורסל. שאלת מה קורה בגן עדן וכו. מעולם לא הייתי שם ואף פעם לא דיברתי עם מישהו שכן היה. מה שאני כן יודע, שבחמישה חומשי תורה הביטוי "עולם הבא" מוזכר. 0 פעמים! התורה מדברת איתנו על העולם הזה. איך לחיות חיים אלוקיים, פה כאן ועכשיו. וכל אחד יכול להגיע למקום הזה. בשביל זה אבל צריך לרצות ולהיות מוכנים להשקיע. אני אסיים בסיפור שאני אוהב שלדעתי קשור. כשהסופר חיים באר היה בן 9, הוא ניגש פעם אחת לרב אריה לוין שגר בסמוך אליו ושאל אותו: "מספרים עליך שאתה אחד מל"ו צדיקים שבדור, נכון?". רב אריה ענה לו: "לפעמים, לכמה דקות. ושתדע, שגם אתה יכול להיות אחד מהם". אני מקווה שגם אם לא קיבלת תשובה קיבלת לפחות כיוון לחשוב עליו. אם אתה רוצה להמשיך לשתף, להקשות או לשאול עוד - אתה יותר ממוזמן לשלוח לי מייל. בהצלחה! אורי urialtman gmail.com
שאלה: חחסלט: רציתי להתייעץ לגבי חברת חסלט. לאחרונה קניתי שם כרוב לבן. ולאחר הניקוי (עפ"י הוהראות על האריזה) נמצאו נקודות שחורות על הכרוב. צברים צברים האם אלו הם חרקים?
תשובה: זו תופעת מצויה בחודשים האביב והסתו. אין חשש לנגיעות אלא זה תוצאה של שינוי טמפרטורה בין היום לבין הלילה.
שאלה: אאיך חוזרים בתשובה שלמה על זה?!: אהלן. אשמח מאוד לתשובה ולעזרה. אני נער בן 19, כיום בחור ישיבה ולבושתי, בעבר נפלתי פעמים רבות בחטא הנורא שהזכרנו רק לפני שבוע וחצי בפרשת קדושים. חטא שנכתב עליו מות יומת. אני לא יודע מה ההגדרות המדויקות של אותה העבירה, אז זה דבר ראשון שאשמח לברר אם אכן עברתי עליו. ושנית, כיצד חוזרים בתשובה על כך והאם אכן הדבר אפשרי גם ללא כפרת מות ח"ו כנזכר בכתוב. ובנוסף, כיצד ניתן אחרי כל מה שעשיתי, לשוב ולחיות חיים נורמליים ולהתחתן ולהקים משפחה, כיצד אפקר בכלל להסתכל לאישה בעיניים והאם חובה לספר לבחורה שאתה מתייעד להינשא לה על כך? החטא הוא משכב זכר. שאני וחבר נפלנו בו פעמים רבות לצערנו ולבושתנו הרבה, שאחרי כל נפילה הרגשנו, אני יודע על עצמי וגם עליו פחות או יותר, שזה היה הדבר הכי נורא שעשיתי בחיים ושאני מתחרט על כך ככ אבל זה שוב קרה ושוב ושוב. אולי פרט חשוב נוסף, שעברתי תאונת דרכים בתחילת השנה, ומה שהתברר לי לאחר המקרה שהמוות ריחף ממש מעל ראשי עבנס גלוי ניצלתי ב"ה. אולי זה בא לכפר על זה? אשמח לתשובה אמונית, רעיונית והלכתית בהתאם לשאלותיי. מראש.
תשובה: חבר יקר מאד קודם כל, אנחנו יודעים שהקב ה מחכה לך ושמח מאד מאד בקירבתך אליו, הרבה יותר מאשר קירבה של אלו שמעולם לא חטאו. זה לא רק סיסמה אלא זוהי אמת גמורה. כמובן, תשובה שלימה היא תהליך ארוך ולא פשוט אבל יחד עם זה יש בו גם הרבה מאד שמחה וסיפוק. אנחנו יודעים שיש 4 שלבים בתשובה. שלב ראשון זה עזיבת החטא, שלב שני זה חרטה, שלב שלישי זה וידוי. ושלב רביעי זה קבלה לעתיד. האמת שהסדר לא מחייב שבדיוק ולפעמים השלבים קצת מתהפכים. אני אתחיל איתך בכל אופן בשלב הראשון - עזיבת החטא. אתה כותב שבעבר נפלת בזה - האם זה אומר שאתה כבר לא נופל בזה? האם החטא ההוא בא לידי ביטוי באספקטים אחרים בחיים (נפילות באינטרנט,למשל וכו ) זה הבירור הראשון שאני רוצה לעשות איתך ואתה מוזמן בשמחה לחזור אלי למייל. יחד עם השאלה על ההווה חשוב מאד גם לברר - האם אתה יכול לנתח מה גרם לך ליפול? אני מבין שהנפילות היו חוזרות ונשנות, האם היה משהו מסוים, תחושה מסוימת, כמיהה מסוימת, שגרמה לך ליפול שוב ושוב? המייל שלי tsbias1 gmail.com בינתיים אח יקר ואהוב, אני מאד ממליץ לקחת לעצמך קביעות, ללמוד כל יום פרק ברמב ם הלכות תשובה. זה מטהר את הנפש מאד מאד ובו תמצא גם מענה לכמה שאלות ששאלת אותי כאן. טוביה
שאלה: חחניכה לא מתחברת לתפילה בעקבות מחלה: לרב, אני מדריכה בבני עקיבא את כיתות ח. יש לי חניכה שבעקבות מחלה של אחיינית שלה שקרובה אליה,ממש קשה לה עם כל מה שהיא רואה ושומעת שהדודה עוברת. בעקבות כך היא לא מתפללת גם במסגרת של הסניף וגם יום-יום בבית ספר, אני מבינה את הכאב שלה ושקשה לה להתפלל אל ה שהוא עושה לה דברים כאלו אך כואב לי מאד שהיא לא מתפללת אני חושבת שזה פספוס אדיר! אני ממש אשמח אם הרב יוכל לעזור לי מה לומר לה כדי שיעיר בה את הרצון והחשק לחזור ולהתפלל שוב. חשוב מאד! ב,
תשובה: לך יישר כח על עבודת הקודש. את מספרת על קושי של חניכה להתפלל, שמצד אחד הוא מובן מאד ומצד שני את מרגישה שזה  פספוס  אדיר. אני מבין לגמרי את תחושת הפספוס שלך,אבל מצד שני, אני לא יודע אם באמת זה הזמן  לעסוק איתה בנושא. ח אומרים שלא מנחמים אדם כשמתו מוטל לפניו ולא מפייסים אדם בשעת כעסו. זה אומר שצריך להשתדל לא לפנות לאדם דוקא בנקודות שקשות לו, אלא להיפך, למצוא את הנקודות שבה יהיה לו יותר קל להתחבר. נוסף לכך,חשוב לזכור, שלעיתים התפילות לא מתקבלות כפי שאנחנו מצפים, ואז מפח הנפש עלול להיות גדול עוד יותר. לכן, אולי במקום לעסוק בנושא של התפילה שהוא כל כך רגיש, אולי לעסוק בנושאים אחרים - עכשיו כשהיא נחשפת לסבל אז אולי היא מבינה יותר את החשיבות ואת הצורך ב ביקור חולים? אולי באופן כללי היא יכולה להתחבר יותר לגמילות חסד? אם היא, למשל, תהיה אחראית לקחת את חברות שלה לשמח חולים וכדו  - אני חושב שזה יחבר אותה הרבה יותר מאשר לשכנע אותה להתפלל. רפואה שלמה ובהצלחה רבה טוביה tsbias1 Gmail.com
שאלה: בבשר חלק במנגל לא חלק: אני מקפיד על בשר חלק מעיקר הדין ולא בתור חומרא ולכן היחס ההלכתי ממה שהבנתי לדעת מרן הוא שכל שממעך בסרכות הוי ממש טרף,שאלתי: מה לעשות במנגל עם חברים שלא אוכלים חלק? לכאורה זה מטריף את המנגל ואז אני לא יכול לשים את העוף או הבשר החלק? ואולי אפשר לומר שיש באמצע ליבון ע"י האש? ועוד,מה יהיה הדין במנגל שבישלו בו לא חלק ואינו בן יומו,האם גזירת חכמים לא להשתמש גם בכלי כזה תופסת פה? ואם כן מה יהיה הדין לומר לחבר אשכנזי שמותר לו לכתחילה לבשל ואני אוכל שהרי לא אני בישלתי וסוף סוף זה פגום או שלכתחילה אסור יהיה לבקש מחבר כי לי זה אסור? יצוין כי אין לי אפשרות לתקוע את כולם ולשים את הבשר שלי ראשון כי זה יעכב מאוד ואני לא רוצה להכביד על חברי שסוף סוף בהיתר אוכלים לא חלק.
תשובה: איני מכיר את גזירת החכמים שכבודו מציין. ישנם פוסקים אחרונים (הגר"ע יוסף זצ"ל בספר ילקוט יוסף חלק יור"ד ס  כ"ט סע  ז ) שכתבו מי ש"מתארח אצל חבירו שאינו מקפיד באכילת חלק דוקא, מותר לו לאכול את התבשילים שנתבשלו בכלים שבישלו בהם בשר כשר"(לא חלק). כך שמעתי גם בשם הרב מרדכי אליהו זצ"ל למרות שלא מצאתי כתוב בספרים. הרב עובדיה מבסס את הפסק על ספק ספקא. והספק הראשון הוא : שמא לא היתה ריעותא בריאה. אולם כיום בשר "כשר" כמעט בוואדות אינו "חלק". וזה כתוצאה של צורת הארגון של צוותי השחיטה בחו"ל. סיבה נוספת שמובא לקולא היא שהכלים אינם בני יומן. אבל במציאות שכתבת הכלים אינם בני יומן. ולכן נראה שיותר קשה לומר שמותר. אולם יש צד קולא מטעם מה שכתבת שאולי הרשת מתלבנת.
שאלה: ללפני שנה וחצי אבי נפטר: לרב אני בת 17 וקצת ולפני שנה וחצי אבי נפטר. אני עדיין לא עיכלתי את זה, אני לא רוצה להאמין לזה ובקיצור-מעדיפה להתכחש! זה קל כי יש לימודים רבים ועומס רב כך שיש הרבה תעסוקה ולא יוצא לחשוב על זה הרבה. אך בתקופה אחרונה יוצא לי כמעט כל לילה לבכות ולהצטער, עצוב לי אני לא רוצה להמשיך לדמיין את החיים שלי בלעדיו,אני מתגעגעת אליו המון! וזה ממש כואב לי וקשה לי!אני גם רוצה שיהיה לי אבא כמו לשאר החברות שמספרות על אבא שלהן שהוא כזה וכזה וכל פעם כזאת יש לי צביטה בלב כי גם אבא שלי היה כזה!! אבל הוא לא פה עכשיו. מה עושים איך אני אמורה להתגבר ולקום מהעצב הזה שמלווה אותי בכל יום?? בנוסף ש לי עוד קושי שאין לי למי לרוק ולספר את כל זה משום שאני לא רוצה לצער את אמא ולומר לה על כך, יש לי אחים קטנים ואני חייבת להיות חזקה מולם, ומול החברות אני לא מרגישה הכי פתח לדבר על זה. אשמח לתשובה!
תשובה: את עוברת משבר אמתי - ועומדת בו בגבורה גדולה מאוד. את צריכה להבין שאת גיבור שמתגברת וקמה. כל יום את מתגברת וקמה - את יוצאת לעמלך ועומדת בחובות שלך - לומדת ומתמודדת עם העומס. את מספרת על קשיים, אין מה להתפלא עליהם הם מתבקשים בנסיבות הללו. הקב"ה לא נותן לכולם חיים זהים, מותו של אביך עושה לך חיים יותר קשים משל חברותיך - זו התמודדות שאת חייבת לעבור: הפרידה הבלתי נתפסת מאביך קשה לך, את עדיין צעירה שרוצה וצריכה אבא. מכאן הקנאה בחברות שיש להם אבא. הדברים הללו מאוד מכאיבים, מעציבים ומעוררים בכי גדול שאסור למנוע אותו מפני שהוא אמיתי. הדרך הנכונה להתמודד עם קשיים כאלה היא לבטא את הרגשות שהם מעוררים. להיות בתוך הצער ובתוך הכאב, להרגיש את הקנאה ואת האכזבה מהחיים. לעיתים יש גם כעס על האבא או אפילו על הבורא שלקח אותו ממך. את כל הרגשות הקשים הללו ראוי להרגיש מפני שכך אפשר להשתחרר מהם בסופו של דבר. כאן יש לך מלכודת מסובכת - אסור לך לבכות כדי שלא תעיקי על שאר המשפחה (מגיעה לך הערכה גדולה על המודעות שלך לקושי הזה). במקום הזה נכנסים מטפלים מבחוץ. כדי שנוכל לשחרר את המצוקה הגדולה שבלבנו ולא לפגוע ביקירנו אנחנו פונים אל מי שמסוגל לעזור לנו באפן מקצועי: אפשר להפגש עם פסיכולוגית או עובדת סוציאלית. אפשר להצטרף לקבוצת תמיכה של מי שקשה לו בדברים דומים. אפשר גם לפנות לתחומי יצירה שאת אוהבת - טיפול באמנות, במוזיקה וכד. במקום כזה תוכלי לבכות את כל צערך ולהשתחרר מכל הכאב והיגון שמלווים אותך. בדרך זו תזכי לשוב אט אט לחיים רגועים ושמחים יותר.
שאלה: ככמה שאלות שצריכות מענה עכשווי: 1. האם מותר לזכר ללכת עם חולצה בלי שרוולים בפומבי? 2. מה לפי הזוהר הורס את המוח? 3. בבית כנסת כשאומרים "חייים ושובע וישוענה ונחמה ושיזבא ורפואה וגאלה." גם הקהל צריך להגיד "חיים ושובע"? 4. מה הקהל צריך להגיד אחרי שהש"ץ אומר "והחזר שכינתך לציון ברחמים"? 5. מה ש"ץ אומר? כלומר, אני יודע מה התפקיד שלו אבל מה השם אומר? 6. למה מתפללים לכיוון ירושלים? 7. האם זה נכון שהזוהר אמר שכדה"א עגול עוד מלפני שהמדע טען כך? 8. מה דעת החרדים והדתיים לאומיים על מדינת ישראל? 9. מה דעת החרדים והדתיים לאומיים על ארץ ישראל? 10. למה לקראת סוף תפילת הנחת התפילין אומרים "והיה לכם לאות על ידכם ולטוטפות" ואז מנשקים את התפילין של היד, ולא אומרים "והיה לכם לאות על ידכם" מנשקים את התפילין של היד ואז עוברים ל"ולטוטפות בין עיניכם" ומנשקים את התפילין של הראש? 11. למה אומרים "שבת "? מה הכוונה? 12. אם בשבת מישהו שם סרט מוקלט שהוקלט ביום חול בטלוויזיה לא בשבילי, ואני לא צופה בטלוויזיה בימי חול, האם מותר לי לצפות איתו? ואם לא, אז למה לא
תשובה: כיון שיש הרבה שאלות התשובות יהיו קצרות. 1. צניעות יש גם לגברים, צריך ללכת לפחות עם שרוול קצר. 2. מחשבות רעות. 3. יש שנוהגים כך אין חובה. 4. אמן. מודים דרבנן. 5. שליח ציבור. 6. מרכז העולם. 7. הזוהר לא עוסק בפיסיקה אלא ברוחניות. 8. הויכוח הוא האם לראות במדינת ישראל גאולה או רק מקום מקלט. 9. ארץ הקודש. 10. לא יודע. 11. שבת היא שלמות הזמנים, מברכים שנזכה לאותה שלמות שמביאה השבת. 12. אסור. הנאה מחלול שבת של יהודי. ברכה והצלחה. ירון דוראני.
שאלה: ללימוד תורה ממי שאינו מתייחס ליום הזיכרון ויום העצמאות:, אני לומד מספר שנים גמרא מדי יום בשיעור קבוע, אני מאוד נהנה מדרך הלימוד של הרב שגם מלמד הלככה ומוסר והבקיאות שלו מרשימה אותי בכל פעם מחדש. אבל כשמגיע יום הזיכרון הרב אינו אומר על כך לא מילה ולא חצי מילה ואני חש רכזבה מאוד עמוקה מכך כמו כן אין עומדים בשיעור זה בצפירה וכשמגיע יום העצמאות גם היחס אליו מבזה ומלגלג. אם אין שיעורי גמרא ברמה כזו בסביבה שלי כיצד עלי לנהוג? האם עדיף ללמוד לבד? או להמשיך להגיע לשיעורים ולומר לעצמי שאת קליפתו אני זורק ואת תוכו אני אוכל?
תשובה: אני יכול להציע לך רק את הדרך בה אני הייתי נוהג. בדיוק כפי שהצעת בסוף. מה שאתה יכול לקבל מהרב הזה - תקבל. מה שאינך יכול לקבל - אל תקבל. חבל להחמיץ את מה שניתן לקבל בשל העובדה שהוא לא נוהג כשורה בתחומים מסוימים. ואם מוצאים מקום תלמוד אחר, שמעניק את אותה חווייה של תלמוד תורה, בד בבד עם דעות מכוונות יותר - אז הולכים לשם.
שאלה: ההגעלת כלים: מחבט בשרי ששימושו בשמן ולא ביבש שבעודו בן יומו בושל בו חמאה האם ניתן להכשירו בהגעלה או בליבון קל? ואם הוא אינו היה בן יומו?
תשובה: וסליחה על האיחור בתשובה אני מדבר אך ורק על מחבת נירוסטה, ולא טפלון או חומרים אחרים, בהם צריך לשאול באופן ספציפי, ויתכן שדינם שונה על מנת להכשיר מחבת מאיסור בשר וחלב (בין אם בן יומו או לא) יש ללבן את המחבת, כלומר לשים אותה על המבער ישירות, עד שהיא מתחממת בצורה מאוד חזקה. בהצלחה עקיבא akivamakshivim gmail.com מקור: שולחן ערוך יורה דעה סימן קכא סעיף ד (וערוך השולחן שם ס"ק יא)
שאלה: ככרובית פרי גליל: האם מותר לאכול כרובית קפואה של חברת פרי גליל? כתוב כשר בהשגחת הרבנות חצור הגלילית ושיש לבדוק לפני השימוש. אם אסור לאכול- האם יש אפשרות לבדוק כרובית קפואה?
תשובה: בכרובית החרקים תפוסים בתוך התפרחת ולכן א אפשר לבדוק כרובית וגם לאכול אותה.
שאלה: תתפילה: לרב, אני מדריכה בבני עקיבא את כיתות ח. יש לי חניכה שבעקבות מחלה של אחיינית שלה שקרובה אליה,ממש קשה לה עם כל מה שהיא רואה ושומעת שהדודה עוברת. בעקבות כך היא לא מתפללת גם במסגרת של הסניף וגם יום-יום בבית ספר, אני מבינה את הכאב שלה ושקשה לה להתפלל אל ה שהוא עושה לה דברים כאלו אך כואב לי מאד שהיא לא מתפללת אני חושבת שזה פספוס אדיר! אני ממש אשמח אם הרב יוכל לעזור לי מה לומר לה כדי שיעיר בה את הרצון והחשק לחזור ולהתפלל שוב. חשוב מאד! ב,
תשובה: אדם הוא יצור מורכב ועובר מדי פעם משברים. אני הייתי מניח לה ולא מציק לה בעניין ונותן לזמן לעשות את שלו. לפעמים מרוב רצון לעזור יכולים לקלקל עוד יותר.
שאלה: ללחץ של ההורים בנישואים: מאז שהתחתנו ואפילו קצת לפני אמא של אשתי מדברת עם אשתי שעות על גבי שעות.במהלך השיחות יש בעיקר נזיפות וצעקות על זה שהיא התחתנה איתי או כל החלטה זוגית אחרת שאנחנו מקבלים.במהלך השיחות כבר עלתה הדרישה מאשתי שתקח אמצעי מניעה וכל מיני שיטות על מנת להפריד בינינו.לפני כשלושה חודשים אשתי התאשפזה כתוצאה משיתוק בכל הגוף ולאחר בדיקות מקיפות נתגלה שזה כתוצאה מלחץ נפשי.מאז אנחנו בטיפול פסיכולוגי (אני נמצא איתה בחדר לבקשתה) הפסיכולוג טוען שמקור הלחצים הוא השליטה של אמא שלה ושיש צורך "להכריז עצמאות".חלק מהעניין הוא ניתוק שיחה כל פעם שהאמא מתחילה להשתמש באלימות מילולית. אשתי מרגישה (אנחנו כותבים מכתב זה יחד) שהפיתרון הזה מוגזם בכך שהוא נגד כיבוד הורים ומרגישה שזה חמור אף יותר כי אפילו כשהשיחה מתנתקת בטעות אמא שלה מתעצבנת עליה. השאלה האם מותר לה לעשות כן על פי ההלכה?
תשובה: ב"ה, אפשר לומר :"אמא אני לא יכולה עכשיו ככה, נדבר אחר כך" ואם האם מתעצבנת אין בזה איסור כי זו הבחירה שלה. דני ארגמן
שאלה: : אם אדם לומד כל היום בבית ושותה מים מכוס לעיתים דחופות הוא צריך לברך כל פעם?, מה עם המים שמתבזבזים לא לצרכים של רוויה האם הנשמות המגולגלות בתוכן לא יצטרכו לחזור עוד פעם בגילגול ובגלל שמישהו ביזבז אותם שלא לצורך שתייה לא יהיה להם תיקון?
תשובה: א. אם הוא שותה לעתים תכופות, ולא היה הפסק של ממש בין השתיות - הוא מברך פעם אחת בלבד. ב. אינני יודע, ואינני חושב שאיש כלשהו יודע, דבר מה על גלגול של מים. מים הם מים. צריך להיזהר שלא להשחית מים לחינם, אולם כל נושא הגלגול אינו צריך להיות חלק מהחשבונות שלנו.
שאלה: גגילוח ואבל: אחותי זצ"ל נפטרה יום לפני ערב פסח ונאמר לאחיי ולי כי החג מבטל את השבעה. מתי על פי ההלכה נהיה רשאים להתגלח?
תשובה: וברכת ד  המקום ינחם אתכם בתוך שאר אבלי ציון וירושלים. השלושים יסתיים שלשים יום מההלוייה (לא כתבתם מתי הייתה ההלוייה) מועדים לשמחה לגאולה שלמה יהודה הלוי עמיחי מכון התורה והארץ כפר דרום אשקלון
שאלה: ססליחות: האם מותר לומר סליחות לבד יום אחד בשנה שלא מהימים שנוהגים לומר בהם את הסליחות? האם יש דברים שאסור להגיד?
תשובה: יש להבחין בין שני מצבים: לאדם באופן פרטי מותר לומר סליחות, אולם ללא י"ג מידות הנאמרים במניין, כפי שמותר לו לומר כל דבר תפילה שהוא מבקש לומר, או כפי שמותר לו לומר כל דבר תשובה שהוא מבקש לומר. לעומת זאת, אמירת סליחות בקהל מחייבת החלטה של הקהל שמדובר בדבר מה שכולם שותפים בו, והופכים את הדבר ליום תפילה כללי.
שאלה: ששירי יום הזיכרון: כבוד הרב מותר לשמוע שירים שקשורים ליום הזיכרון? שמעתי ששירים לא שמחים יכול להיות שמותר
תשובה: אכן יש מקום לחלק בין ניגונים של שמחה לניגונים רגילים, שרק ניגונים של שמחה יש מקום לאסור בימים אלו גם ממכשירים ביתיים, אבל ניגונים רגילים וקל וחומר ניגונים עצובים אין לאסור בימי האבלות שבספירת העומר. והרוצה להקל רשאי לסמוך על דעה זו ולשמוע שירים רגילים ועצובים ממכשיר חשמלי ביתי, אבל לא ישמעם בקול רם, מפני שעוצמת הקול שממלאת את חלל החדר יוצרת חגיגיות מסוימת. ולהרחבה ומקור התשובה ראה בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: ההפלה: הרב, אשתי ואני נשואים קרוב ל 8 שנים ויש לנו בת ושני בנים. אתמול, לאחר שהמחזור אחר מס ימים, אשתי עשתה בדיקת הריון שיצאה חיובית. כיום אשתי במצב נפשי לא מיטבי, וקורסת תחת העומס - היא נמצאת בבית לטפל בילדים, שהאמצעי בהם (בן 3) אובחן כאוטיסט ובנוסף סובל מאפילפסיה עבורה הוא נמצא בנוסף לתרופות בדיאטה שמאוד קשה לנו ולו, והקטן (בן שנה וחצי) גם הוא מאוד קשה ודורש. בנוסף, ישנו גם החשש שגם התינוק יסבול מבעיות במוח כמו האפילפסיה והאוטיזם, מאחר ואנחנו עדיין ממתינים לאישור מהקופה לבדיקות הגנטיות הרלוונטיות. אחרי כל זה, עם כל הכאב שיש כאשר יש אובדן, אנחנו רוצים לדעת אם יש היתר הלכתי לבצע הפלה ע"י כדורים בשלב זה, מאחר ואנחנו לא חושבים שנהיה מסוגלים לעמוד בשלב הזה בקושי הפיזי והנפשי של הריון, ועוד יותר מכך בעומס הפיזי והנפשי של תינוק נוסף במשפחה (עם כל השמחה שהוא גם מביא איתו, שאנחנו לא מתעלמים מזה) בהנחה שיהיה בריא, ובטח שלא נוכל לעמוד בזה אם גם הוא יסבול מפגיעה נוירולוגית כלשהי.
תשובה: וברכת ד  התיאור שאתה מציג מאד קשה וצריך לראות את הדברים בכל היקפם. מסורת בידינו שלא פוסקים בשאלה כזאת ללא התייעצות של האיש והאשה עם רב שמכיר אותם ויודע לחוש עד כמה הדברים מסובכים. על כן לדעתי עליך לפנות לרב שמכיר אתכם ואתם סומכים על שיקול דעתו, לשבת עמו לפרוש את כל היריעה, ואז לקבל החלטה לכל כיוון. כמו כן אפשר לפנות למכון פוע"ה בירושלים, שעוסק רבות בשאלות אלו ועומד בקשר עם טובי הרופאים להביא מזור לבעיות אלו, כדי לקבוע במהירות תור אצלם כדי לשמוע את חוות דעתם. מועדים לשמחה לגאולה שלמה יהודה הלוי עמיחי מכון התורה והארץ כפר דרום אשקלון
שאלה: צצפייה לאחר שבעה: אמא שלי סיימה לשבת שבעה במות אחיה. מכיוון שאמא שלי בת 80 החיה לבד בדירתה העצב הוא רב לאחר השבעה והצפייה בטלוויזיה תעזור לה. שאלתי היא האם ההלכה מתירה צפייה בטלוויזיה לאחר שבעה? כוונתי לצפייה בחדשות ותוכניות טקטואליה בלבד. דניאל
תשובה: לאחר השבעה מותר לצפות בטלוויזיה. (בתכנים ראויים) אייל משה
שאלה: ההטבת חלוםן: האם ניתן לעשות הטבת חלום גם לאחר 5 ימים מהחלום?
תשובה: אם הנפש עוד עגומה - כן. אם החלום עבר והשפעתו התפוגגה - אין טעם.
שאלה: תתבנית חלבית בתנור בשרי: אפיתי בטעות עוגיות פרווה בתבנית חלבית בתא הבשרי בתנור. התנור: נוקה לפני פסח היטב ומאז הכנתי בו רק פרווה. היה בשימוש (לפרווה) כמה שעות לפני הכנת העוגיות. התבנית החלבית: לא היתה בשימוש במשך כמה ימים. מה דין התבנית?
תשובה: הכל כפי שכתבת. העוגיות פרווה. התבנית החלבית נשארה חלבית. והתנור נשאר בשרי.
שאלה: דדגל שבט לוי: מה מציינים הצבעים של דגל שבט לוי? הצבעים לבן שחור ואדום כמו בתמונה
תשובה: אני לא יודע.